Tuinier in hof vir moord op oud-hoof | The new South Africa
Tuinier in hof vir moord op oud-hoof
Posted on April 7, 2010 by rudiprinsloo	2010-04-06 10:13
Potchefstroom – ‘n 35-jarige tuinier sal na verwagting Dinsdag in Potchefstroom in die landdroshof verskyn ná die moord van ‘n 80-jarige vrou, het die polisie gesê.
Volgens kapt. Adéle Myburgh, polisiewoordvoerder, is dr. Helena Kotze se lyk sowat ‘n week gelede deur ‘n werknemer by die Dienssentrum vir bejaardes gevind.
Die werknemer, wat daagliks voedsel aan die bejaardes afgelewer het, het gesien dat Kotze nie aan die vorige dag se aflewering geraak het nie.
Na verdere ondersoek het die werknemer Kotze se lyk in haar slaapkamer gevind. Haar hande en voete vas vasgebind en haar keel afgesny.
‘n Lid van die publiek het inligting aan die polisie verskaf wat tot die inhegtenisname van die tuinier gelei het.
‘n Moordwapen is ook gevind. Die tuinier staar aanklagte van moord en huisbraak in die gesig.
Volgens Myburgh het die tuinier Kotze gereeld uitgehelp om kos te kook, inkopies te doen en selfs geld te trek by die kitsbank.
Kotze was glo vir jare ‘n onderwyseres en later ook ‘n skoolhoof.
Filed under: Uncategorized |	« Terre’Blanche was plaasmoord nr. 3368 Terre’Blanche-moord glo ‘polities gemotiveerd’ »